Με ΚΥΑ των Υπουργών Παιδείας και Θρησκευμάτων και Υγείας που αναμένεται να δημοσιευθεί σήμερα, αποφασίζεται η παράταση (χωρίς τροποποίηση) της ισχύος της ΚΥΑ με αριθμό Δ1α/ΓΠ.οικ.23093/6-4-2020 (ΦΕΚ Β’1178) αναφορικά με τα προσωρινά περιοριστικά μέτρα στους χώρους λατρείας, έως και την 28.4.2020.

Η προηγούμενη ΚΥΑ λήγει τη Δευτέρα του Πάσχα 20 Απριλίου.

Σύμφωνα με πληροφορίες της «Κ», ο λόγος της παράτασης έγκειται στο να «καλυφθούν» εορτές όχι μόνο της Ορθόδοξης εκκλησίας (Αγίου Γεωργίου, Ζωοδόχου Πηγής, Θωμά κλπ) αλλά και άλλων δογμάτων και θρησκειών, όπως το ραμαζάνι.

Η απαγόρευση αφορά όλες τις θρησκείες, τα δόγματα και τους χώρους λατρείας τους.